laion/Wikipedia-Exotic huggingface dataset:
כתמית הדרדר

כִּתְמִית הַדַּרדַּר (שם מדעי: Melitaea arduinna, שם קודם: נימפית הקוציץ) הוא פרפר נדיר ממשפחת הנימפיתיים הנפוץ במספר אתרים ביוון ובולגריה ועד אלטאי שבדרום רוסיה. בארץ התגלה הפרפר בשני אתרים, האחד צפונית לצפת והשני במעלה אפרים שבבקעת הירדן. מוטת כנפיו בין 45–50 מ"מ. כתמית הדרדר דומה במראהו הכללי למין מאותו הסוג, נימפית אירופית, וקשה להבדיל ביניהם. כנפיו בצבע כתום ותחומות במסגרת חומה כהה. את שטח כנפיו מעטרים כתמים כהים, ובשולי הכנפיים קשתות חומות וצהובות. אזור מחייתו בדרך כלל הוא מדרונות מכוסים בערבה. נקבת הנימפית מטילה את ביציה על צידן התחתון של עלי צמח הקוציץ ומספר צמחים נוספים ממשפחת הקוציציים. בישראל נצפו הטלות רק צמח הדרדר הגלדני. צבע ביציה הוא ירקרק. הזחל היוצא מן הביצה הוא שעיר ובהיר. עם גדילתו צבע גבו מקבל גוון שחור ובטנו נהפכת לאפורה. על גופו גבשושיות בהירות וזיפים אפורים. הזחל מעביר את החורף ברשת קורים, אותה טווה בצמח הפונדקאי שלו. גולם הזחל מוצמד לגבעול הצמח הפונדקאי מעט מעל הקרקע. בדרך כלל ישנו דור אחד בשנה אך לפעמים עשויים להיות גם שני דורות בשנה. כתמית הדרדר נמצא בסכנת הכחדה חמורה בישראל. לפי ממצאי פרויקט הניטור הלאומי שערכה אגודת חובבי הפרפרים בישראל כיום מתגורר הפרפר רק במקום אחד בארץ, אזור טרשים ליד צפת, וגם שם, במקלטו האחרון, נמצא הפרפר בסכנה כתוצאה מהתוכניות להקים שכונה באזור. בנוסף לכך, באזור רועות פרות האוכלות את הדרדר הגלדני הפונדקאי היחיד, והנדיר, בארץ של הנימפית החיוני למאכל עבור זחלי הפרפר. פעולות האגודה להצלת כתמית הדרדר כללו העברת מידע לכתבים ועיתונאים העוסקים בתחומי ההגנה על הסביבה, השתתפות בתוכניות טלוויזיה והצגת המידע בכנסים ובימי עיון, במטרה לעורר את מודעות הציבור לעיכוב בנייה באתרים בהם צפויה פגיעה קשה בבתי-גידולם של מיני פרפרים בסכנת הכחדה. בשנת 2009, על פי בקשת אגודת חובבי הפרפרים בישראל, הוכרז כתמית הדרדר, ביחד עם עוד 13 פרפרים, כפרפר מוגן בישראל על ידי השר להגנת הסביבה גדעון עזרא. הגנה על כחליל הגליל ועל כתמית הדרדר מדיה וקבצים בנושא כתמית הדרדר בוויקישיתוף כתמית הדרדר, באתר NCBI (באנגלית) כתמית הדרדר, באתר האנציקלופדיה של החיים (באנגלית) כתמית הדרדר, באתר GBIF (באנגלית) Melitaea arduinna, www.lepidoptera.eu בן יהודה, עוז (2014-06-08). "נימפית הקוציץ". מן השדה. נבדק ב-2017-09-02. צפריר רינת, מי ישמור על נימפית הקוציץ וכחליל הגליל, באתר הארץ, 14 באוקטובר 2012 לראשונה: פרפרים הוכרזו כערכי טבע מוגנים, באתר nrg‏, 7 באפריל 2009
יחסי איי מרשל – צרפת

יחסי איי מרשל–צרפת הם היחסים הדיפלומטיים הרשמיים שבין רפובליקת איי מרשל לבין הרפובליקה הצרפתית. נשיא איי מרשל ביקר בצרפת לכבוד ועידת האקלים העולמית וועידת צרפת אוקיאניה הרביעית, שתיהן נערכו בנובמבר 2015. צרפת אחראית לאספקת החשמל במספר אטולים באיי מרשל והיא מקיימת שיתוף פעולה טכני ותרבותי צמוד עם ממשלת איי מרשל. צרפת מיוצגת באיי מרשל באמצעות השגרירות שהיא מחזיקה במנילה, בירת הפיליפינים. בנוסף לשגרירות, צרפת מחזיקה קונסוליה במג'ורו, בירת האיים. איי מרשל מיוצגת בצרפת באמצעות הקונסוליה שהיא מחזיקה בציריך, שווייץ. France and the Marshall Islands, France Diplomatie CONSULATE OF FRANCE IN MAJURO, MARSHALL ISLANDS CONSULATE OF THE MARSHALL ISLANDS IN ZURICH, SWITZERLAND
אלפא רומיאו מאטה

אלפא רומיאו מאטה (באיטלקית: Alfa Romeo Matta) הוא רכב שטח, מאופיין על ידי הנעה 4X4, אשר יוצר על ידי חברת אלפא רומיאו האיטלקית, בין השנים 1951–1955. חלק ניכר מהג'יפים מדגם "אלפא רומיאו מאטה" סופקו לצבא איטליה. סך הכל יוצרו 2,061 יחידות. שיפוע קרקע מקסימלי של הדגם: 50° (מעלות), פינוי קרקע (Ground clearance) 20.5 ס"מ. אלפא רומיאו מאטה דגם AR 51 (לשימוש צבאי), יוצרו 2,007 יחידות אלפא רומיאו מאטה דגם AR 52 (לשימוש אזרחי), יוצרו 154 יחידות אלפא רומיאו מאטה אלפא רומיאו מאטה אלפא רומיאו מאטה אלפא רומיאו מאטה, שנת 1953 אלפא רומיאו מאטה אלפא רומיאו מאטה, שנת 1952 אלפא רומיאו מאטה - מפרט טכני ("1900 M AR 51 - AR 52 (tipo 1412)". cuorialfisti.com (in Italian). Retrieved 17 February 2013.) מדיה וקבצים בנושא אלפא רומיאו מאטה בוויקישיתוף אלפא רומיאו מאטה (2:32 דקות), יו-טיוב אלפא רומיאו מאטה (0.52), יו-טיוב אלפא רומיאו מאטהAlfa Romeo 1900M Matta3". alfaworkshop.co.uk. Archived from the original on 17 August 2007. Retrieved 1 August 2007.
הכלום הגדול

הכלום הגדול הוא סיטקום מדע בדיוני לילדים ולנוער שנוצר על ידי ניר ברגר. הסדרה משודרת החל מ-3 בספטמבר 2017 בערוץ Kidz למנויי yes. בסדרה מככבים דניאל מורשת, יניב ביטון, עפר שכטר וגיה באר גורביץ'. הסדרה מספרת אודות תוכנית הריאליטי הבדויה הבין-גלקטית הראשונה. החל מ-2021 הסדרה משודרת בשידורים חוזרים בערוץ ZOOM למנויי yes. רנן (דניאל מורשת), שחקן ומנחה, נחטף לתחנת חלל לפני 12 שנה כדי להנחות תוכנית ריאליטי כושלת בשם "הכלום הגדול" לצד המפיקה הרובוטית המרושעת שמאוהבת בו, כפתורה (גיתית פישר). בכל שנה 8 מתמודדים מרחבי הגלקסיה מגיעים לתחנת החלל ונכלאים שם יחד עד שנבחר מנצח. רנן (דניאל מורשת): המנחה של התוכנית. נחטף לחלל על ידי כפתורה, שמאוהבת בו. מפחד מעכבישים. כפתורה (דיבוב: גיתית פישר): מנהלת התחנה, אינטליגנציה מלאכותית משוגעת שמאוהבת ברנן ואינה מוכנה לשחרר אותו. אלברטו (יניב ביטון): רופא ושרברב בתחנה ולא ממש מבין את העבודה שלו. מוטי (עפר שכטר): כוכב אינסטגרם מאילת. טיפש שכל הזמן מתעסק במכשיר הסמארטפון שלו. דריה (גיה באר גורביץ'): נהגת חללית מרחובות. אדיבה ואכפתית. הוכרחה על ידי כפתורה להשתתף בתוכנית. שליכטה (דיבוב: מיכה דומן): שליט דיקטטורי מאורנוס. רגזן וילדותי. מאוהב בדריה ומתבייש להגיד. איגו הוא שומר הראש שלו. מרבה להגיד: "אני אשמיד אותך!" איגו (דיבוב: אופיר צויבל): שומר הראש של שליכטה. ביישן, חכם וחזק. מוקנט פעמים רבות על ידי שליכטה, אך תמיד מגונן עליו. פפר (דיבוב: אפרת גונן): נסיכת ספגטי מהכוכב אלפרדו-b, שחצנית מאוד ומחוברת לטלפון כל הזמן. באדו (דיבוב: אופיר צויבל): נוסע בזמן וסוכן ביטוח. חרדתי ודיכאוני. נוסע בזמן בכל פעם שהוא מתעטש. אלכסנדר (דיבוב: מיטל רז): חייזר שהוא פה ענק. זללן. מודח מדי פרק בצורה לא הוגנת על ידי כפתורה. נאנווה (דיבוב: מיטל רז): פעילת זכויות אדם מפלוטו. נאנווה עשויה מגז ולכן היא בלתי נראית למשתתפים האחרים. מראיין (טל סולומון): מקריין את התוכנית ומראיין את המשתתפים בה. מגיש החדשות (דיבוב: מיכה דומן): חייזר שמגיש קדימונים לתוכנית החדשות שמשודרת אחרי "הכלום הגדול". אי. טי. אנגרררפ (דיבוב: אופיר צויבל): כתב שטח חייזר שנשלח לכדור הארץ, המקום המסוכן בגלקסיה. "הכלום הגדול", במסד הנתונים הקולנועיים IMDb (באנגלית) "הכלום הגדול", במיזם "אישים" לתיעוד היצירה הישראלית עדי רובינשטיין, "הכלום הגדול": פעם כלום היה משהו אחר לגמרי, באתר nrg‏, 6 בספטמבר 2017 "דניאל מורשת: "קיבלתי הצעה מתכנית ריאליטי"". פרוגי. 2017-09-03. נבדק ב-2017-09-03.
פתיחת וור

פתיחת וור (או פתיחת חציר האחו) היא פתיחת שחמט לא שגרתית שבה לבן פותח במסע: א4 היא נקראת על שם שחקן השחמט האמריקאי פרסטון וור, ששיחק פתיחות נדירות לעיתים תכופות. פתיחת וור נחשבת לפתיחה נדירה ולכן מוגדרת A00 באנציקלופדיית פתיחות השחמט. פתיחת וור תוקפת את משבצת ב5 ומכינה להוציא את הצריח שבמשבצת א1 למשחק. המשבצת ב5 אינה חיונית למהלך המשחק, ואם שחור ישחק 1...ה5, הרץ השחור במשבצת ו8 ימנע את פיתוח הצריח הלבן לזמן הקרוב. התגובה 1...ה5 גם צוברת מרחב עבור השחור בכך שכובשת את מרכז הלוח, מטרה טיפוסית לרוב הפתיחות שפתיחה זו מתעלמת ממנה לחלוטין. בנוסף המסע א4 מחליש את צד המלכה של הלבן ומונע ממנו לעשות הצרחה אפקטיבית בצד המלכה. בפתיחת וור משחקים בדרך כלל רק שחקנים שחדשים לגמרי לעולם השחמט. שחקן המנוסה בפתיחת וור לעיתים יענה לתגובה 1...ד5 או 1...ה5 ב-2.ד4 או 2.ה4, בעיקר, מכיוון שהגנה סקנדינבית הפוכה או גמביט אנגולד לא יהיה בטוח במצב הזה. בשלב מאוחר יותר במשחק, השחור כנראה יבצע א5, שיכין את צאת הצריח במסע צא4 (כי במסע צא3??, ...ר:א3 פ:א3 עם יתרון מוחלט לשחור). באליפות העולם 2012 בבליץ, אלוף העולם מגנוס קרלסן פתח במסע 1.א4 נגד יריבו טיימור רג'אבוב בעליצות, כאשר אמר לו באליפות הבליץ שנתיים קודם לכן "כולם נעשים עייפים. אתה יכול אפילו לפתוח עם 1.א4 ועדיין לנצח". המשחק התפתח לסוג של פתיחת ארבעת הפרשים שבה קרלסן הצליח להגיע ליתרון בסופו של דבר. לפתיחה זו יש מספר וריאציות מוכרות. חלק מהמפורסמות יותר מהן: 1...ה5 2.ח4 – וריאציית הסרטן. וריאציה זו לא עושה כלום כדי לעזור למצבו של הלבן, ורק עושה את מצבו גרוע יותר. 1...ה5 2.א5 ד5 3.ה3 ו5 4.א6 – גמביט וור. 1...ב6 2.ד4 ד5 3.פג3 פד7 – גמביט קולון. 1...ב5 2.א:ב5 רב7 – גמביט הכנף של פתיחת הוור. 1...א5 – הווריאציה הנדירה יותר, וריאציה סימטרית. Grischuk wins 2nd World Blitz title in Astana (VIDEOS) | ChessVibes, www.chessvibes.com (ארכיון)
היועץ הכלכלי למערכת הביטחון

היועץ הכלכלי למערכת הביטחון היה אגף במשרד הביטחון ותואר המשרה של העומד בראש אגף זה, ששימשו כגוף המטה המרכזי לניתוח וייעוץ כלכלי לגורמי מערכת הביטחון. החל משנת 2012 מבוצעת פונקציה זו על ידי יחידה בשם "הכלכלן הראשי למערכת הביטחון", הפועלת במסגרת גית"ם - אגף המטה של משרד הביטחון. ייעודו של היועץ הכלכלי הוא להציג למקבלי ההחלטות את המשמעות והעלות הכלכלית של כל החלטה לקראת קבלתה ולהטמיע את השיקול הכלכלי הרחב והמאוזן בתהליך קבלת ההחלטות במערכת הביטחון, תוך התחשבות בשיקולים תעשייתיים, משקיים ומאקרו כלכליים. היועץ משמש הסמכות הכלכלית העליונה במערכת הביטחון המתווה מדיניות כלכלית ברכש והמנחה את אנשי הרכש והכלכלנים במשרד הביטחון. עיסוקיו המרכזיים בהתאם לייעודו ומטרותיו במהלך השנים: תיאום התעשיות והתאגידים שבאחריות שר הביטחון, פיתוח מודלים כלכליים לניתוח יחסי הגומלין בין פעילות מערכת הביטחון ותקציב הביטחון למשק הלאומי, קביעת תעריפים ומחירים, קביעת המדיניות הכלכלית של הרכש והפרויקטים, עקרונות התמחור והטמעת שיקולים כלכליים בפעילות מערכת הביטחון. ליועץ הכלכלי הייתה לאורך השנים השפעה ומעורבות מכרעת בתחומים אחדים: החלטות על פרויקטים מרכזיים במערכת הביטחון, כגון פרויקט הלביא, טנק המרכבה, סער 5. תהליכי התייעלות ואזרוח, כגון עקרונות Make Or Buy, תוכנית ההתייעלות בעקבות ועדת ברודט מ-2006. אימוץ והטמעת שיטות רכש מתקדמות מהסקטור האזרחי, בהן שותפות ציבורית-פרטית/בנה-הפעל-העבר (PPP/BOT) והטמעתן במסגרת פרויקטי הבינוי של צהל בנגב כמו הקמת עיר הבה"דים, מכרזים דינמיים. המשא ומתן על הסיוע האמריקאי וקביעת העקרונות לשימוש בו. גיבוש מבנה התעשיות הביטחוניות וקידום שינויים מבניים בהן: הפיכת יחידות סמך לחברות – רפא"ל ותע"ש, הפרטה, מיזוגים ורכישות. ניתוח תרומת התעשייה הביטחונית לכלכלה. הטמעת כלים כלכליים לביצוע רכש מיטבי (עקרונות ההצמדה והרווח, הטמעת מתודולוגיית LCC, אומדני מחיר). היועץ הכלכלי הראשון היה פרופ' פנחס זוסמן (1968), שהניח את יסודות הניתוח וההתנהלות הכלכלית במערכת הביטחון ואשר לימים אף מונה למנכ"ל משרד הביטחון. עד שנת 2011 פעל היועץ הכלכלי למערכת הביטחון כאגף במשרד הביטחון. בעקבות שינויים ארגוניים במשרד הביטחון והקמת אגף מטה, הוטמעו תחומי עיסוקיו של היועץ הכלכלי במסגרת אגף זה תחת אחריות "הכלכלן הראשי למערכת הביטחון". כיום מכהן בתפקיד זאב זילבר. האגף יועד להיות "גורם-על אזרחי, שמנחה מקצועית את גופי מערכת הביטחון בתחום הכלכלי במנותק מהטיפול השוטף של אגף תקציבים בתכנון, בניהול ובבקרה של תקציב הביטחון." מטרתו הייתה "לשמש גורם אזרחי, עצמאי ואובייקטיבי, שיכול להציג בפני שר הביטחון, הרמטכ"ל ומנכ"ל משרד הביטחון עמדה מקצועית נוספת, שאינה נשענת בהכרח על עבודת המטה שמקיים צה"ל, ובכך לאפשר קבלת תמונה כלכלית רחבה ומאוזנת יותר על משמעות ההחלטה הנדונה על מערכת הביטחון והמשק הנדרשת לגיבוש עמדות מנכ"ל משהב"ט ושר הביטחון בנושאים כלכליים." בדו"ח מבקר המדינה לשנת 2014 נמתחה ביקורת על ההחלטה למזגו ללא בחינה ראויה של חלופות. דוח לשנת 2019, על פי חוק חופש המידע, הפרק "הכלכלן הראשי למערכת הביטחון", באתר משרד הביטחון דו"ח מבקר המדינה/שנת 2014/מרץ/פרק ב
מדיסון הו

מדיסון זיורי הו (באנגלית: Madison Ziuri Hu, נולדה ב-2 ביוני 2002) היא שחקנית אמריקאית הידועה בעיקר מגילום פרנקי בסדרה של ערוץ דיסני "ביזארדבארק". בנוסף היא ידועה בדמותה של מרסי בסדרה "תמיד ביחד". מדיסון הו נולדה ב-2 ביוני 2002 בלונגוויו (אנ'), טקסס, בתם של מהגרים סינים. יש לה אח גדולה ממנה אשר נולד בסין. כשהייתה בת שנתיים עברה עם משפחתה לדרום קליפורניה. לאחר מכן עברו ללוס אנג'לס ושם החלה להתעניין במשחק לראשונה. כיום מתגוררת בסריטוס (אנ'), קליפורניה. באוגוסט 2023 השתתפה בווידאו-קליפ לסינגל "Bad Idea Right?" של אוליביה רודריגו. מדיסון הו, ברשת החברתית אקס (טוויטר) מדיסון הו, ברשת החברתית אינסטגרם מדיסון הו, סרטונים בערוץ היוטיוב מדיסון הו, במסד הנתונים הקולנועיים IMDb (באנגלית) מדיסון הו, באתר Rotten Tomatoes (באנגלית) מדיסון הו, באתר MusicBrainz (באנגלית) אליזבת' ווגמייסטר (16 באוקטובר 2015). "Disney Channel Greenlights Tween Music Comedy Series 'Bizaardvark' (EXCLUSIVE)". וראייטי. נבדק ב-2017-02-05. {{cite web}}: (עזרה) "We Got to Know Disney's New 'Bizaardvark' Besties Olivia Rodrigo and Madison Hu". Sweety High (באנגלית). 6 ביולי 2016. {{cite web}}: (עזרה)
יורם סלומון

יורם סלומון (6 בדצמבר 1941 - 2 בספטמבר 2017) היה פרופסור במכון ויצמן למדע במחלקה לבקרה ביולוגית. במסגרת מחקרו פיתח שיטות חדשות לטיפול בסרטן הערמונית. סלומון נולד בטבריה. שירת כלוחם בגולני וכסגן מפקד הסיירת הירושלמית של חטיבת ירושלים במלחמת ששת הימים. היה פרופסור במחלקה לבקרה ביולוגית במכון ויצמן. במסגרת מחקר משותף עם פרופ' אביגדור שרץ מהמחלקה למדעי הצומח, פיתח שיטה להשמדה נקודתית של בלוטת הערמונית, המכילה את הגידול הסרטני, מבלי לגרום לאין-אונות או לפגיעה בשליטה של דרכי השתן. סלומון נפטר ב-2 בספטמבר 2017 לאחר מחלה קשה. עמוד אישי באתר מכון ויצמן יורם סלומון, באתר ResearchGate רותם אליזרע, ידיעות אחרונות, בתוך שעה וחצי הגידול נעלם, באתר כלכליסט, 3 באפריל 2016 פרופ' יורם סלומון, חוקר הסרטן ממכון ויצמן שהפך יום אחד לחולה במחלה, באתר ynet, 3 בדצמבר 2015 דן אבן, טיפול ניסיוני לסרטן בקרינה ממוקדת של אור, באתר הארץ, 30 באפריל 2013 מעריב, ‏מדענים מישראל פיתחו שיטה להשמדת תאים סרטניים בטיפול חד-פעמי, באתר גלובס, 5 בפברואר 1998 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פיט דה יונג

פטרוס יוזף סיטסה "פיט" דה יונג (בהולנדית: Petrus Jozef Sietse (Piet) de Jong;‏ 3 באפריל 1915 – 27 ביולי 2016) היה מדינאי וקצין ימי הולנדי שכיהן כראש ממשלת הולנד מ-5 באפריל 1967 עד 6 ביולי 1971. הוא היה חבר מפלגת העם הקתולית (KVP), אשר מאוחר יותר התמזגה לתוך המפלגה הנוצרית-דמוקרטית (CDA). דה יונג הצטרף לשירות הצוללות של הצי ההולנדי המלכותי ושירת בצוללת מסוג "HNLMS O 24" במהלך מלחמת העולם השנייה, ובסיום המלחמה היה מפקד הצוללת. במהלך שירותו, הוענק לו צלב ברונזה פעמיים, וכן צלב השירות המצוין של הממלכה המאוחדת. כיהן כתת-מזכיר הצי מ-1959 עד 1963, ולאחר מכן כשר ההגנה, מ-1963 עד 1967. לאחר הבחירות הכלליות בהולנד ב-1967, נבחר דה יונג לראשות ממשלת הולנד ולשר לעניינים ציבוריים, ועמד בראש הקבינט של הולנד. למרות הפופולריות שלו, סירבה מפלגת העם הקתולית למנות אותו בתור "לייסטרקר" (המועמד העליון) בבחירות הכלליות ב-1971 בגלל "דימויו השמרני" לכאורה. לאחר הבחירות לראשות הממשלה, נשאר דה יונג פעיל בפוליטיקה, והפך למנהיג הפרלמנטרי של מפלגת העם הקתולית בסנאט של הולנד, ושם כיהן בין 1971 ל-1974, ולבסוף פרש מהפוליטיקה בגיל חמישים ותשע. לאחר סיום הקריירה הפוליטית שלו, אייש דה יונג תפקידים רבים בפיקוח בעסקים ובתעשייה. הוא היה ידוע בשנינותו היבשה ובהערותיו המהירות. העריצו מאוד את יכולותיו כראש צוות בעל פרספקטיבה ופרגמטיזם כאחד. הקבינט שלו היה הקבינט הראשון לאחר מלחמת העולם השנייה שהשלים תקופת כהונה שלמה ללא כל התנגשויות פנימיות. דה יונג נפטר ב-27 ביולי 2016 בהיותו בן 101. Jan Willem Brouwer and Johan van-Merriënboer, Van buitengaats naar Binnenhof: P.J.S. de Jong, een biografie, Netherlands: Sdu Uitgevers, 2011, ISBN 9789012087742. (בהולנדית) מדיה וקבצים בנושא פיט דה יונג בוויקישיתוף Heads of States and Governments Since 1945, באתר גוגל ספרים Piet de Jong, באתר NNDB
פרנץ פון דינגלשטדט

פרנץ פון דינְגֶלְשְטֶדט (בגרמנית: Franz von Dingelstedt ‏ 30 ביוני 1814 - 15 במאי 1881) היה משורר, דרמטורג ומנהל תיאטרון ואופרה. דינגלשטדט נולד בהלסדורף, הסן-קאסל, גרמניה. הוא למד באוניברסיטת מרבורג הסמוכה. בשנת 1856 לימד בליציאום בקאסל, משם הועבר בשנת 1838 לפולדה. ב-1839 כתב את "מתחת לאדמה" (Unter der Erde), רומן שנחל הצלחה ניכרת. ב-1841, יצא לאור Lieder eines kosmopolitischen Nachtwächters, הספר שבו נודע ביותר. שירים אלה, החדורים רוח של התנגדות מרה לכל שמץ של רודנות, העלו תרומה רבת-משמעות לשירה הפוליטית של תקופתו. הפופולריות שלה זכה ספר זה הניעה את דינגלשטדט לבחור בקריירה ספרותית, ובשנת 1841 התמנה לצוות ה"אלגמיינה צייטונג" של אאוגסבורג. בשנת 1843 התמנה לעבודה בספרייתו הפרטית של מלך וירטמברג. באותה שנה נשא לאישה את זמרת האופרה הבוהמית המפורסמת, ג'ני לוצר (1877-1816). ב-1845 פרסם ספר שירים, שעסקו בחיים המודרניים של תקופתו, מהם בעלי אופי ספרותי יותר מלירי מובהק. קובץ שירים נוסף, שיצא בשנת 1852, לא עורר תשומת-לב ממשית. כתוצאה מהצלחת הטרגדיה שלו, Das Haus der Barneveldt ‏ (1850) קיבל דינגלשטדט משרת מפקח בתיאטרון החצר במינכן ועד מהרה עמד במרכז החברה הספרותית בעיר. ואולם, הוא משך אליו עוינות מצד החבורה הישועית בחצר, ובשנת 1856 פוטר בפתאומיות בעילה קלת-ערך ביותר. משרה דומה הוצעה לו בוויימאר בהשפעת פרנץ ליסט, ושם נשאר עד 1867. תקופת כהונתו הייתה מוצלחת מאוד, ובעיקר התבלט בהעלאת מחזור שלם של מחזותיו ההיסטוריים של שקספיר. בשנת 1867 התמנה למנהל אופרת החצר הווינאית, וב-1872 למנהל ההופבורגתיאטר, משרה בה החזיק עד מותו בווינה ב-15 במאי 1881. בשנת 1867 קיבל תואר אצולה ממלך בוואריה וב-1876 עיטר אותו פרנץ יוזף הראשון, קיסר אוסטריה בתואר פרייהר. הוא קבור לצד אשתו בבית העלמין המרכזי של וינה. יתר יצירותיו כוללות את Münchener Bilderbogen ‏ (1879), תיאור אוטוביוגרפי של הקריירה שלו במינכן, "האמזונה", רומן אמנותי בעל ערך לא מבוטל (1869), תרגומים לכמה מן הקומדיות של שקספיר, וכמה כתבים העוסקים בסטוגיות של דרמטורגיה מעשית. Sämtliche Werke של דינגלשטדט יצא ב-12 כרכים, (1878-1877), אבל הוצאה זו רחוקה משלימות. מדיה וקבצים בנושא פרנץ פון דינגלשטדט בוויקישיתוף פרנץ פון דינגלשטדט, באתר "Find a Grave" (באנגלית) פרנץ פון דינגלשטדט, באתר אנציקלופדיה בריטניקה (באנגלית) כתבי פרנץ פון דינגלשטדט בפרויקט גוטנברג (באנגלית) פרנץ פון דינגלשטדט, באתר MusicBrainz (באנגלית) פרנץ פון דינגלשטדט, באתר Discogs (באנגלית)
כתמית צפונית

כִּתְמִית צְפוֹנִית (שם מדעי: Melitaea collina, שם קודם: נימפית צפונית) הוא פרפר נדיר ממשפחת הנימפיתיים הנפוץ רק במזרח התיכון. בישראל הוא מעופף רק בגליל העליון ובחרמון, ישראל היא גבול תפוצתו הדרומי. במרץ 2009 הוכרז המין כפרפר מוגן בישראל, כחלק מ-14 מיני פרפרים שהוכרזו כמוגנים בהתאם לחוק. הכתמית הצפונית מקימה דור אחד בשנה ומשוער שצמחה הפונדקאי הוא הקרקפן. מוטת כנפיו של הזכר נעה בין כ-15 עד 17 מ"מ, ושל הנקבה בין 17 ל-19 מ"מ. המין דומה מאוד בצורתו לנימפית ירושלים, עקב הדמיון הרב הוא הוגדר בקרב חוקרי הפרפרים הראשונים לאחר גילויו כתת-מין של נימפית ירושלים. ההבדלים העיקריים בין מין זה לנימפית ירושלים, הם: הכתמית הצפונית קטנה יותר, בכנפה האחורית של הכתמית הצפונית ישנה שורת ריבועים (בשונה מנימפית ירושלים שבעלת שורת עיגולים) וברצף הקישוטים שעל כנפה הקדמית של הכתמית הצפונית. תפוצתו של המין היא בסוריה, דרום טורקיה, לבנון ועיראק. ישראל היא גבול תפוצתו הדרומי. ניתן למצוא בימים האחרונים של חודש מרץ ובימיו הראשונים של אפריל, את הפריטים הבוגרים הראשונים של הדור בצפון הגליל המערבי. דובי בנימיני, מדריך הפרפרים בישראל, כתר, 1990, עמ' 126–127. מדיה וקבצים בנושא כתמית צפונית בוויקישיתוף כתמית צפונית, באתר NCBI (באנגלית) כתמית צפונית, באתר האנציקלופדיה של החיים (באנגלית) כתמית צפונית, באתר GBIF (באנגלית) "נימפית צפונית". מן השדה. 2014-06-08. נבדק ב-2017-10-01. מתנה לחג האביב: לראשונה הוכרזו פרפרים כערכי טבע מוגנים באתר רשות הטבע והגנים דובי בנימיני, מדריך הפרפרים בישראל, כתר, 1990
יצחק ברוורמן

האם התכוונתם ל... איציק ברוורמן (יליד 1958) – עורך דין ישראלי, לשעבר ראש עיריית פתח תקווה צחי ברוורמן (יליד 1959) – ראש הסגל של רה"מ נתניהו ובעבר מזכיר הממשלה ומנכ"ל משרד רה"מ בפועל ברוורמן (פירושונים)
איסטיקלול דושנבה

מועדון הכדורגל איסטיקלול דושנבה (בטג'יקית: Клуби футболи «Истиқлол» Душанбе) הוא מועדון כדורגל בטג'יקיסטן, הנחשב לאחד ממועדוני הכדורגל הגדולים והמוצלחים במדינה. הקבוצה הוקמה בנובמבר 2007 ומאז הפכה לאחת הקבוצות הבולטות בליגה הטג'יקית. הקבוצה זכתה בשישה תוארי אליפות לאומיים, שישה גביעים לאומיים, שישה זכיות בסופר קאפ הלאומי ואף זכתה בטורניר גביע הנשיאים של קונפדרציית הכדורגל האסייתית, המפעל השלישי בחשיבותו ביבשת ובעונת 2015 אף העפילה לגמר גביע AFC, המפעל שני בחשיבותו ביבשת. אליפויות הליגה הטג'יקית (12): 2010, 2011,2014, 2015, 2016, 2017, 2018, 2019, 2020, 2021, 2022, 2023 הגביע הטג'יקי בכדורגל (10): 2009, 2010, 2013, 2014, 2015, 2016, 2018, 2019, 2022, 2023 מחזיקת הסופר קאפ הטג'יקי(11): 2010, 2011, 2012, 2014, 2015,2016, 2019 2020, 2021 ,2022 מחזיקת גביע הנשיאים של AFC‏ (1): 2012 אתר האינטרנט הרשמי של איסטיקלול דושנבה איסטיקלול דושנבה, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu 2022 futbolu-ravshan-istiklol.html משחקי הסופר קאפ הטג'יקי ערך זה הוא קצרמר בנושא מועדוני כדורגל ובנושא טג'יקיסטן. אתם מוזמנים לתרום לוויקיפדיה ולהרחיב אותו.
מרי פיץ'

מרי פיץ' (באנגלית: Mary Peach; נולדה ב-20 באוקטובר 1934) היא שחקנית קולנוע וטלוויזיה בריטית ילידת דרום אפריקה. מרי פיץ' נולדה בדרבן שבדרום אפריקה ב-1934. היא מוכרת מהופעותיה בתוכניות טלוויזיה של ה-BBC בהן הסדרה "ד'יזראלי" בה גילמה את מרי אן אשתו של ד'יזראלי. פיץ' כיכבה לצדו של רוק הדסון בסרט "להקת הנשרים". היא השתתפה בסדרת המדע בדיוני "דוקטור הו" בסיפור "The Enemy of the World" עם הדוקטור השני. ב-1968 כשהשחקנית דיאנה ריג פרשה מהסדרה "הגומלים" הייתה פיץ' אחת המועמדות להחליף אותה בתפקיד העוזרת של סטיד. ב-1970 הופיעה פיץ' בסרט "סקרוג'", עיבוד מוזיקלי לספרו של דיקנס "מזמור חג המולד" בכיכובו של אלברט פיני. פיץ' הייתה נשואה לתסריטאי והבמאי ג'ימי סנגסטר עד למותו בשנת 2011. לבני הזוג היה בן אחד. מרי פיץ', במסד הנתונים הקולנועיים IMDb (באנגלית) מרי פיץ', באתר Discogs (באנגלית) מסיבות, נשים ופוליטיקה, דבר, 27 באוקטובר 1978 Profile of Mary Peach "Jimmy Sangster (Obituary)". The Guardian. 21 באוגוסט 2011. {{cite news}}: (עזרה)
בית גרושקביץ

בית גרושקביץ הוא מוזיאון וארכיון היסטורי לתולדות העיר קריית מוצקין. המוזיאון ממוקם בבניין ששימש בעבר כביתו של אריה גרושקביץ, שהיה ראש המועצה הראשון במקום. בית המשפחה נתרם לצורכי ציבור ושימש תחילה כספריית השאלה ביישוב. המבנה ניצב ברחוב גרושקביץ הנושא את שמו של ראש המועצה מאז פטירתו. אז, הוסב שמו של הרחוב מהשם "רחוב התקווה". בשנת 2004 הוחלט לשפץ את המבנה ולשמר אותו, ושנתיים לאחר מכן נחנך המוזיאון. בחלק המוזיאוני פריטים מחיי היום יום ששימשו את המתיישבים הראשונים ביישוב, כגון כלי עבודה, כלי בית וביגוד. בחלק הארכיוני נשמרים מסמכים ופרוטוקולים הקשורים ליישוב, שנכתבו החל משנת 1935, לצד תמונות מחיי היישוב, סיפורי מייסדים, אוסף קטעי עיתונות אודות היישוב ודגם של היישוב בראשיתו. אתר האינטרנט הרשמי של בית גרושקביץ בית גרושקביץ, ברשת החברתית פייסבוק בית גרושקביץ, באתר האינטרנט של המועצה לשימור אתרי מורשת בישראל
חנוך חסון

האם התכוונתם ל... חנוך חסון (רב) – היה הרב הראשי של עדת הספרדים בחברון חנוך חסון (מנהל) – מנהל ישראלי
מיוחס

האם התכוונתם ל... גנאלוגיה בן למעמד העליון בחברה אישים ששמם מיוחס: משפחת מיוחס – משפחה ארצישראלית ממוצא יהודי-ספרדי רפאל מיוחס – הראשון לציון. מחכמי ירושלים ושד"ר משה יוסף מרדכי מיוחס – מחכמי ירושלים, שד"ר והראשון לציון יוסף מיוחס – מחנך, סופר וסופר ילדים עברי ואיש ציבור ירושלמי בתקופת היישוב יורם מיוחס – ויולן ומלחין ישראלי רבי מיוחס – פרשן קדמון למקרא, מחכמי יוון
מטיאס איקסטרם

מטיאס איקסטרם (לעיתים נכתב בשגיאה אקסטרום; בשוודית: Mattias Ekström, נולד ב-14 ביולי 1978) הוא נהג מרוצים שוודי. מתחרה באליפות גרמניה למכוניות תיור (DTM) מאז שנת 2001 עם קבוצת אאודי. במהלך השנים זכה פעמיים באליפות. בנוסף, זכה פעם האחת באליפות העולם בראלי-קרוס וניצח שלוש פעמים במרוץ האלופים. איקסטרם, יליד שוודיה, זכה בשנת 1999 באליפות שוודיה למכוניות תיור. בשנת 2001 עבר להתחרות עבור קבוצת ABT באליפות גרמניה למכוניות תיור (DTM). בשנת 2004 ניצח ארבעה מרוצים וזכה באליפות בפעם הראשונה. שנה לאחר מכן סיים במקום השני. בשנת 2007 זכה באליפות בפעם השנייה. בין השנים 1999 ו-2006 לקח חלק בראלי שוודיה במסגרת אליפות העולם בראלי. בשנתיים האחרונות השתתף בנוסף גם בראלי גרמניה. בשנת 2010 היה לסקנדינבי הראשון שהשתתף במרוץ בסבב הנאסקאר ספרינט האמריקאי. בשנת 2013 החל להתחרות בראלי קרוס ולקח חלק במרוץ השוודי שנכלל באליפות אירופה בראלי קרוס, אותו סיים במקום השני. באותה שנה לקח חלק גם במרוץ באת'ורסט 1000, מרוץ סיבולת בו מתחרים לאורך 1,000 ק"מ בסמוך לבאת'ורסט, ניו סאות' ויילס, אוסטרליה. בשנת 2014 הודיע על הקמת קבוצת EKS RX שתתחרה באליפות העולם בראלי-קרוס. בעונת הבכורה השתתף בשלושה מרוצים, בהם ניצח פעם אחת ופעם נוספת סיים במקום השני. בעונת 2016 ניצח ארבעה מרצים וזכה בתואר האליפות. בינואר 2018 הודיע על פרישה מסבב ה-DTM, בו התחרה במשך 17 עונות, מתוך מטרה להתמקד באליפות העולם בראלי-קרוס. בשנת 2005 זכה, יחד עם טום קריסטנסן, בגביע לאומות במרוץ האלופים. שנה לאחר מכן זכה בתואר "אלוף האלופים" לאחר שניצח את סבסטיאן לואב בגמר. בשנת 2007 זכה בתואר בפעם השנייה, הפעם לאחר ניצחון על מיכאל שומאכר. התואר השלישי הושג שנתיים מאוחר יותר, גם הפעם לאחר ניצחון על שומאכר. בשנת 2008 הגיע לגמר הגביע לאומות. הוא ניצח את סבסטיאן פטל, אך קריסטנסן הפסיד פעמיים לשומאכר והוביל לזכייה של הגרמנים בגביע. מדיה וקבצים בנושא מטיאס איקסטרם בוויקישיתוף אתר האינטרנט הרשמי של מטיאס איקסטרם (באנגלית) מטיאס איקסטרם, באתר DriverDB לנהגי מרוצים Ekstrom gets NASCAR race chance, Autosprint. 7 June 2010 DTM racer Mattias Ekstrom to run own team in World Rallycross, Autosport, 17 April 2014 Mattias Ekström is the 2016 FIA RX champion, Redbull.com, 16 October 2016 Ekstrom quits DTM to focus on rallycross, Motorsport.com, 29 January 2018